### Beslutninger

Fremsendes til Natur- og Klimaudvalget til behandling i henhold til beslutning i byrådets møde den 14. januar 2026.

###

.

### Resume

Vores bygninger som fysiske rammer for velfærden i [adresse] har høj prioritet. Med Budget 2026 er der skabt et bedre grundlag for at sikre dette, men der er fortsat ubalance i økonomien på ejendomsområdet.

Med denne indstilling fremsendes en økonomisk genopretningsplan for Aarhus Ejendomme. Den anviser, i forlængelse af Budget 2026, en retning for det videre arbejde samt en beslutningsproces om konkrete tiltag i foråret 2026. Genopretningen handler om at nedbringe kommunens bygningsmasse, tilpasse serviceniveauer og effektivisere. Det foreslås bl.a., at mulighederne for ejendomssalg afdækkes, og at et evt. provenu fra salg af ejendomme uden indtægtskrav bl.a. anvendes til at begrænse gældsopbygningen på ejendomsområdet.

Med indstillingen godkender byrådet, at der over de kommende år vil være behov for at træffe beslutninger om tiltag vedrørende kommunens bygningsmasse, serviceniveau og effektiviseringer, som kan bringe driftsøkonomien i balance og gælden inden for udsvingsgrænserne i økonomisk politik i 2035.

### Beslutningspunkter

Det indstilles:

At 1) den økonomiske genopretningsplan for Aarhus Ejendomme godkendes (se bilag 1).

At 2) forslag til handleplan for nedbringelse af kommunens bygningsmasse og forslag til finansieringsmodel for service på ejendomsområdet, som blev bestilt i Budget 2026, drøftes i Natur- og Klimaudvalget og i Magistraten, inden de sendes frem til forligskredsen bag Budget 2026 i foråret 2026.

At 3) for at sikre fremdrift kan forslag til effektiviseringer forelægges Magistraten til godkendelse i takt med, at forslagene konkretiseres og kvalificeres.

At 4) Teknik og Miljø gennemgår ejendomme uden indtægtskrav og ejendomme med generelle indtægtskrav, som på salgslisten fra 2023 er anført som ikke-salgbare, med henblik på at afdække muligheder for salg (se bilag 2). Gennemgangen indgår i beslutningsgrundlaget i foråret 2026, jf. at-punkt 2.

At 5) provenuet fra salg af ejendomme uden indtægts-krav fordeles med 70 pct. til Aarhus Ejendomme, 20 pct. til den involverede afdeling og 10 pct. til nedskrivelse af indtægtskravet for den forstærkede indsats til byudvikling (”10+10-ordningen”).

At 6) Teknik og Miljø og Borgmesterens Afdeling i foråret 2026 revurderer ejendomme med selvstændige indtægtskrav.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 16-12-2025

Maja Olsen: 5

Fremsendes til [adresse] med bemærkning, at Magistraten i mødet den 16. december 2025 anbefaler, at byrådet tiltræder Magistratsafdelingen for Teknik og Miljøs indstilling af 5. december 2025.

Socialistisk Folkeparti, Venstre, Radikale Venstre og Alternativet tog forbehold.